اليوم زوّادتنا بدا تحكي عن موضوع كتار منا بيمرقو فيه كل يوم بحياتن و يمكن أوقات كتير ما منعرف نتصرف و بعدين منصير نقول يا ريت!
كل واحد عندو رأيو و أوقات كتير رأينا ما بيكون متل رأي غيرنا و هالشي بدل ما يكون فرصة للحوار بيولد مشاكل.
أكترية الوقت المشكل بيكون صريخ و عيطة و حكي و النتيجة إنو ما بقى بيحكو مع بعضن.
شو رأيك اليوم نقلك إنو متل ما في أكل بتتركو يبرد تا تقدر تاكل كمان الخلافات إذا بتتركا تبرد بتنحل أحسن !
قصدنا نقول إنو بوقتها بتكون منفعل و عالتعصيب يمكن تقول إشيا ما بتعنيا تندم عليها بعدين.
كرمال هيك بس يصير معك شي ما تتصرف دغري خود فترة تفكر فيا و قرّر شو رح تعمل ساعتها واجه الشخص التاني بيكون عقلك عم يحكي مش إنفعالك!